Ledi Gaga pardozsiz tushgan suratini Instagram’ga chiqardi

Muxlislari hashamatli liboslarda va haddan tashqari ko‘p kosmetika vositalari surilgan holda ko‘rishga o‘rgangan 28 yoshli amerikalik xonanda Ledi Gaga o‘zining Instagram ijtimoiy tarmog‘idagi sahifasida pardozsiz holda tushgan suratini chiqardi, deb xabar bermoqda “7days.ru”.

Ledi Gaga pardozsiz holda to‘shakda yotgan suratiga “Dam olish kuni. Men uyqusiraypman” deya izoh bergan. Ushbu fotosuratni ko‘rgan qo‘shiqchining ba’zi muxlislari u pardozsiz yaxshiroq ko‘rinishini qayd etgan.
Asl ism-sharifi Stefani Joann Anjelina Jermanotta bo‘lgan xonanda o‘zining yangi albomini qo‘llab-quvvatlash uchun o‘tkazilayotgan turneda qatnashayotgani ma’lum qilingan.